Guy Debord

**Guy Ernest Debord** (Paris, 1931ko abenduaren 28a - Bellevue-la-Montagne, Loira Garaia, 1994ko azaroaren 30a) filosofo marxista, idazle eta zinemagile frantziarra izan zen. *Letrista Internazionala* (1954-1957) eta *Situazionista Internazionala* (1958-1969) talde ezkertiar eta iraultzaileen partaide eta burua izan zen.

## Bizitza eta pentsamendua 
[thumb|220px|[Grafiti|Graffiti situazionista Okzitaniako Mentonen. ''"Il est interdit d'interdire"*, alegia, *"galarazita galaraztea"* dio.]]

[thumb|220px|[1968ko maiatza|68ko maiatzean iraultzaileek Parisko Auzune Latinoan ezarritako defentsen planoa]]

Paulette Rossi eta Martial Debord izan zituen guraso. Aita laster hil zitzaion; amonarekin ezagutu zituen Mediterraneo aldeko herri asko. Zuzenbideko ikasketak egin zituen Parisko unibertsitatean. Gaztea zela, Bigarren Mundu Gerra ostean *Sozialismoa ala basakeria* taldean sartu zen, kapitalismo eta burokrazia kritikatzea eta deuseztatzea helburu zituena. 19 urte zituela jada bere lehen filma zuzendu zuen, *Hurlements en faveur de Sade*, alegia, non ohiko zinemagintza birrintzeko lerak erakutsi baitzituen (filma osoan ez da irudirik ageri).

60ko hamarkadan *Situazionista Internazionala* (SI) izeneko taldearen eta aldizkariaren burua bilakatu zen. Aipatutako taldea 68ko maiatzeko iraultzaren eragile eta katalizatzaile teorikoetakotzat jotzen da. Izan ere, *Ikuskizunaren gizartea* delako saiakera ezaguna iraultza baino urte bat lehenago argitaratu zuen Debordek. Bertan, Marxen *Domua*n oinarrituta, ikuskizunaren kritika zorrotza gauzatu zuen, berau merkantzia gisa tratatuz.

1969. urte aldera situazionisten taldea betirako desegin zen, barne-desadostasunak medio.

1984an Gerard Lebovici enpresaburu eta argitaratzaile ezkertiarraren hilketarekin erlazionatu zuten batzuk. Epai batek arrazoia eman zion Debordi eta, mendeku gisa, guztia argitzeko *Gerard Leboviciren hilketaren inguruko gogoetak* liburua idatzi zuen urte bat geroago.

1994an, 63 urte betetzear zela, Debordek bere buruaz beste egin zuen, gaixotasun larri bati bukaera emanez.

## Lanak 
### Idazlanak 
* *Rapport sur la construction des situations* (Internationale lettriste, 1957 ; Mille et une Nuits, 1999).
* *Contre le cinéma* (Institut scandinave de vandalisme comparé, Aarhus, Danemark, 1964).
* *Le Déclin et la chute de l'économie spectaculaire-marchande*.
* *Le Point d'explosion de l'idéologie en Chine*, 1967.
* *La Société du spectacle* (Buchet-chastel, 1967 ; Champ libre, 1971 ; Gallimard, 1992).
* *Œuvres cinématographiques complètes* (Champ libre, 1978 ; Gallimard, 1994).
* *Préface à la quatrième édition italienne de « La Société du spectacle »* (Champ libre, 1979 ; Gallimard, 1992).
* *Considérations sur l’assassinat de Gérard Lebovici* (Gérard Lebovici, 1985 ; Gallimard, 1993).
* *Commentaires sur la société du spectacle* (Gérard Lebovici, 1988 ; Gallimard, 1992).
* *Panégyrique, tome premier* (Gérard Lebovici, 1989 ; Gallimard, 1993).
* *In girum imus nocte et consumimur igni. Édition critique* (Gérard Lebovici, 1990 ; Gallimard, 1999).
* *«Cette mauvaise réputation... »* (Gallimard, 1993).
* *Des contrats'' (Le Temps qu'il fait, 1995).
* *Panégyrique, tome second* (Arthème Fayard, 1997).
* *La planète malade* (Gallimard, 2004).

### Filmak 
* *Hurlements en faveur de Sade*, 1952.
* *Sur le passage de quelques personnes à travers une assez courte unité de temps*, Paris, 1959 (film laburra, Dansk-Fransk Experimentalfilmskompagni).
* *Critique de la séparation*, Paris, 1961 (film laburra, Dansk-Fransk).
* *La société du spectacle* (*Ikuskizunaren gizartea*), Paris, 1973 (Simar Films).
* *Réfutation de tous les jugements, tant élogieux qu’hostiles, qui ont été jusqu’ici portés sur le film «La société du spectacle»*, Paris, 1975 (film laburra, Simar Films).
* *In girum imus nocte et consumimur igni*, 1978 (Simar Films).
* *Guy Debord, son art, son temps*, 1995 (telebistarako filma, Guy Debord eta Brigitte Cornandek egina, Canal Plus).

## Erreferentziak 
## Bibliografia 
* RIAL UNGARO, SANTIAGO. *Guy Debord y el backstage de la sociedad del espectáculo*. Madril: Campo de Ideas, 2007. 

## Ikus, gainera 
* Paristar ezagunen zerrenda
* 68ko maiatza
* Psikogeografia

## Kanpo loturak 
*  Artxibategi situazionista hispaniarra
*  *situationist international online* webgunea